CELEX: 42017X0071(01)
Language: el
Date: 2017-08-05 00:00:00
Title: Τροποποιήσεις του κανονισμού αριθ. 138 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις έγκρισης των αθόρυβων οχημάτων οδικών μεταφορών όσον αφορά τη μειωμένη ακουστότητά τους

5.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 204/112
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς OEE/HE, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html
   Τροποποιήσεις του κανονισμού αριθ. 138 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις έγκρισης των αθόρυβων οχημάτων οδικών μεταφορών όσον αφορά τη μειωμένη ακουστότητά τους
   Τροποποιήσεις του κανονισμού αριθ. 138 που δημοσιεύθηκε στην ΕΕ L 9 της 13ης Ιανουαρίου 2017
   
   Ενσωματώνουν τα εξής:
   
                
            
            
               Συμπλήρωμα 1 στην αρχική έκδοση του κανονισμού — Ημερομηνία έναρξης ισχύος: 10 Οκτωβρίου 2017
            
         
                
            
            
               Σειρά τροποποιήσεων 01 — Ημερομηνία έναρξης ισχύος: 10 Οκτωβρίου 2017
            
         Η παράγραφος 1 τροποποιείται ως εξής:
   
      «1.   ΠΕΔΙΟ ΕΦΑΡΜΟΓΗΣ
      Ο παρών κανονισμός ισχύει για τα ηλεκτρικά οχήματα των κατηγοριών Μ και Ν που μπορούν να κινηθούν σε κανονική πορεία, σε οπισθοπορεία ή με μία τουλάχιστον σχέση μετάδοσης κίνησης εμπρός, χωρίς τη λειτουργία κινητήρα εσωτερικής καύσης (1) όσον αφορά την ακουστότητά τους.»
   
   Η παράγραφος 2.7. τροποποιείται ως εξής:
   
      «2.7.   “λειτουργία παύσης”: μηχανισμός που επιτρέπει στον οδηγό να διακόψει τη λειτουργία του συστήματος AVAS.».
   
   Η παράγραφος 6.2.6. τροποποιείται ως εξής:
   
      «6.2.6.   Λειτουργία παύσης
      Οποιαδήποτε λειτουργία παύσης όπως ορίζεται στην παράγραφο 2.7 απαγορεύεται.».
   
   Η παράγραφος 11 τροποποιείται ως εξής:
   
      «11.   ΜΕΤΑΒΑΤΙΚΕΣ ΔΙΑΤΑΞΕΙΣ
      11.1.   Μέχρι τις 30 Ιουνίου 2019, το ISO 10844:1994 μπορεί να εφαρμοστεί ως εναλλακτική επιλογή προς το ISO 10844:2014 για τον έλεγχο της συμμόρφωσης του στίβου δοκιμών, όπως περιγράφεται στο παράρτημα 3 παράγραφος 2.1.2 του παρόντος κανονισμού.
      11.2.   Από την ημερομηνία επίσημης έναρξης ισχύος της σειράς τροποποιήσεων 01, κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τη χορήγηση εγκρίσεων ή δεν αρνείται την αποδοχή εγκρίσεων σύμφωνα με τον παρόντα κανονισμό όπως τροποποιήθηκε με τη σειρά τροποποιήσεων 01.
      11.3.   Από την 1η Σεπτεμβρίου 2019 τα συμβαλλόμενα μέρη που εφαρμόζουν τον παρόντα κανονισμό δεν είναι υποχρεωμένα να δέχονται εγκρίσεις τύπου σύμφωνα με τον παρόντα κανονισμό στην αρχική του έκδοση, οι οποίες εκδόθηκαν για πρώτη φορά μετά την 1η Σεπτεμβρίου 2019.
      11.4.   Έως την 1η Σεπτεμβρίου 2021, τα συμβαλλόμενα μέρη που εφαρμόζουν τον παρόντα κανονισμό δέχονται εγκρίσεις τύπου σύμφωνα με τον παρόντα κανονισμό στην αρχική του έκδοση, οι οποίες εκδόθηκαν για πρώτη φορά πριν από την 1η Σεπτεμβρίου 2019.
      11.5.   Από την 1η Σεπτεμβρίου 2021, τα συμβαλλόμενα μέρη που εφαρμόζουν τον παρόντα κανονισμό δεν είναι υποχρεωμένα να δέχονται εγκρίσεις τύπου σύμφωνα με τον παρόντα κανονισμό στην αρχική του έκδοση.
      11.6.   Κατά παρέκκλιση των παραγράφων 11.3 έως 11.5 ανωτέρω, οι εγκρίσεις τύπου που χορηγήθηκαν σύμφωνα με τον παρόντα κανονισμό στην αρχική του έκδοση, οι οποίες δεν επηρεάζονται από τη σειρά τροποποιήσεων 01, παραμένουν σε ισχύ και τα συμβαλλόμενα μέρη που εφαρμόζουν τον παρόντα κανονισμό τις δέχονται.
      11.7.   Κατά παρέκκλιση των παραπάνω μεταβατικών διατάξεων, τα συμβαλλόμενα μέρη για τα οποία η εφαρμογή του παρόντος κανονισμού αρχίζει να ισχύει μετά την ημερομηνία έναρξης ισχύος της σειράς τροποποιήσεων 01 δεν είναι υποχρεωμένα να δέχονται εγκρίσεις τύπου που χορηγήθηκαν σύμφωνα με τον παρόντα κανονισμό στην αρχική του έκδοση και είναι υποχρεωμένα να δέχονται μόνο τις εγκρίσεις τύπου που χορηγήθηκαν σύμφωνα με τη σειρά τροποποιήσεων 01.
      11.8.   Τα συμβαλλόμενα μέρη που εφαρμόζουν τον παρόντα κανονισμό δεν απορρίπτουν τη χορήγηση εγκρίσεων τύπου, ή επεκτάσεων αυτών των εγκρίσεων, σύμφωνα με τον παρόντα κανονισμό στην αρχική του έκδοση.».
   
   Παράρτημα 1. Η Προσθήκη στο έντυπο ανακοίνωσης αριθ. …, Τεχνικές πληροφορίες, παράγραφος 1.2 τροποποιείται ως εξής:
   
      1.2.   Περιγραφή του συστήματος AVAS (κατά περίπτωση): …
      1.2.1.   Ήχος οχήματος εν στάσει (ναι/όχι)
      1.2.2.   Αριθ. ήχων επιλέξιμων από τον οδηγό (1/2/3/…)».